কোন রকম বিশ্লেষণের প্রয়োজন পড়েনা, একটুখানি সহজ পর্যবেক্ষণেই দেখা যায়, ১৯৯১ সালে অনুষ্ঠিত নির্বাচনের পর গ্রহণযোগ্য সুষ্ঠু নির্বাচনের সবগুলো কিন্তু ছিল ‘ বিপক্ষে ’ ভোট দেয়ার বৈশিষ্ট্যপূর্ণ। পূর্ববর্তী বিএনপি সরকারের ব্যাপক দুর্নীতি, স্বজনপ্রীতি, সন্ত্রাস, আর স্বৈরাচারী আচরণে অতিষ্ঠ দেশবাসী বিএনপির বিরুদ্ধে অর্থাৎ আওয়ামীলীগকে ভোট দিয়ে অনেক আশা নিয়ে ১৯৯৬ সালে ক্ষমতায় নিয়ে আসে। এই প্রযুক্তির পুনরাবৃত্তি হতে থাকে ২০০১ আর ২০০৮ এর নির্বাচন গুলোতে। “ আওয়ামীলীগ- বিএনপি- আওয়ামীলীগ ” এক ভয়ংকর দুষ্টচক্রে আবর্তিত হতে থাকে বাংলাদেশের নিয়তি। প্রতিনিয়ত রাজনৈতিক প্রতারণার স্বীকার জাতির সামনে এখন বড় উদ্বেগ “ কার বিরুদ্ধে কাকে ভোট দেয়া যায় ”।